Maak 'n Kopskuif (Sagteband)
Ontdek hoe jou denke jou gesondheid, geluk en geestelike lewe kan beïnvloed.
Wat jy dink, beïnvloed jou liggaamlike en emosionele ge­sond­heid!
Met ondersteuning van onlangse wetenskaplike en medie­se navorsing gee dr. Caroline Leaf in Maak 'n kopskuif vir ons 'n Bybelsgebaseerde voorskrif wat ons sal help om gesonder te leef deur ons denk­patrone te verander. Sy wys hoe 'n kopskuif ons in staat sal stel om gelukkiger, gesonder en meer vreug­devolle lewens te lei, ons doelwitte te bereik, ons lewe onder beheer te kry en selfs ons intelligensie te ver­hoog.
Elke hoofstuk word afge­rond met die kernpunte in die hoofstuk vir maklike naslaan en terugskouing as­ook diagramme en illustrasies. Ver­der bied hierdie boek ook 'n praktiese 21-dag-brein­detoksplan wat jou lei om giftige gedagtes met geson­des te vervang.
Maak 'n kopskuif is bedoel vir almal wat nie meer 'n slagoffer van hulle gedagtes wil wees nie, maar hulle brein se volle potensiaal wil benut.
Dr. Caroline Leaf het haar opleiding ontvang in Kommunikasiepatologie by die Universiteit van Kaapstad. Sy het ook 'n Meestersgraad en 'n PhD in Kommunikasiepatologie verwerf by die Universiteit van Pretoria. Dr. Leaf doen navorsing oor die menslike brein en fokus veral daarop om die brein se potensiaal te ontsluit. Sy woon tans in die VSA saam met haar man, Mac. Hulle het vier kinders.
Mariaan het geskryf:
"Uitstekende boek. Ek stem saam met Caroline Leaf dat alles in jou kop begin. Ek hou van die stappe wat sy gee om jou gedagtes "beter" te maak." - Geskryf op 2/16/15
Leana het geskryf:
"Inderdaad, jy is wat jy dink. HIerdie is 'n uitstekende boek wat ek vir almal kan aanbeveel wat 'n gesonde liggaam en gees wil hê. Alles beïnvloed mekaar." - Geskryf op 9/29/14
Kristel het geskryf:
"Al wat ek kan sê, is WOW! Mens dink altyd jy weet "jy is wat jy dink", maar na hierdie boek besef ek eers hoe waar dit is! Hierdie boek maak letterlik nuwe deure oop, as jy toepas wat die skrywer voorstel, sal jou lewe absoluut ten goede verander! Uitstekende boek!" - Geskryf op 7/28/14